# ВРСТА, ТЕХНИЧКЕ КАРАКТЕРИСТИКЕ, КОЛИЧИНА И ОПИС ПРЕДМЕТА НАБАВКЕ УСЛУГЕ, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА,РОК ИЗВРШЕЊА, ЕВЕНТУАЛНЕ ДОДАТНЕ УСЛУГЕ И ДР.

**1) Спецификација услуга :**

Предметна услуга подразумева пружање услуге мобилне телефоније за потребе ИНСТИТУТА МИХАЈЛО ПУПИН ДОО БЕОГРАД (у даљем тексту: ИНСТИТУТ) у периоду од 2 (две) године, почев од 01.09.2020. године, за најмање 500 претплатничких бројева у оквиру групе (за кориснике запослене у ИНСТИТУТУ), уз могућност да се у случају потребе ИНСТИТУТА, број претплатничких бројева повећа у складу са **обавезним захтевима ИНСТИТУТА** на које се понуђач обавезује:

**Услови ИНСТИТУТА:**

* 1. Сви разговори према свим мрежама у домаћем саобраћају укључујући и фиксну телефонију, као и позиви у корисничкој пословној мрежи, тарифирају се у секундама без успоставе везе.
  2. Обавезан буџет за набавку мобилних телефона у износу од 7.000.000,00 динара без урачунатог ПДВ-а. Буџет је могуће користити у току трајања уговорне обавезе. Обавезно је понудити могућност набавке телефона по цени не већој од 1 динар за све моделе расположиве у актуелној месечној понуди оператера.
  3. Бесплатни разговори у пословној мрежи (групи) ИНСТИТУТА.
  4. Бесплатна успостава везе.
  5. Сви разговори тарифирају се у секундама (1/1), без заокруживања на минуте.
  6. Заузећа позива и позиви на које није одговорено се не тарифирају.
  7. Све додатне услуге које нису обехваћене техничком спецификацијом биће обрачунате према важећем ценовнику оператера за пословне кориснике.
  8. Бесплатан пренос података по броју претплатника (картици) у количини од 500MB на месечном нивоу, а након истека 500MB саобраћаја неограничено без надокнаде по смањеној брзини.
  9. Бесплатан детаљни корпоративни листинг свих позива за сваку линију.
  10. Задржавање телефонских бројева чланова групе ИНСТИТУТА укључујући постојећи префикс.
  11. Могућност бирања бројева са 4 последње цифре, у пословној групи ИНСТИТУТА.
  12. У случају промене оператера, трошкове преноса бројева и техничку подршку преносу бројева сноси и реализује изабрани оператер.
  13. Бесплатни позиви сервисних бројева изабраног оператера.
  14. Могућност ограничавања услуга одређеним корисницима (свим картицама) и дефинисање профила за одређене категорије корисника према захтеву ИНСТИТУТА забрана услуге позива ван пословне мреже (групе), забрана услуге преноса података, забрана услуге роминга, забрана услуге vas (value added service) СМС-а.
  15. Бесплатни позиви специјалних служби (полиција, ватрогасци, хитна помоћ).
  16. Кориснички сервис понуђача мора бити доступан 24 сата, 365 дана у години.
  17. Регионални роминг (Црна Гора, Босна и Херцеговина) без надокнаде.

**2) Врста услуге:**

Пружање услуга мора бити стално и гарантовано у уговореном периоду

**3) Квалитет услуга:**

Врста и квалитет пружених услуга мобилне телефоније одређује се у складу са Законом о електронским комуникацијама. („Сл. гласник РС“ бр. 44/2010, 60/2013 – одлука УС, 62/2014 и 95/2018-др.закон), и техничкој спецификацији ИНСТИТУТА.

**4) Период пружања услуге:**

Пружање услуга мобилне телефоније се планира за период од 2 (две) године. Почетак пружања услуга је од 01.09.2020.године, континуирано сваким даном од 00:00 до 24:00 часова.

**5) Начин спровођења контроле и обезбеђивања гаранције квалитета**

Начин спровођења контроле као и врста и квалитет пружених услуга мобилне телефоније одређује се у складу са Законом о електронским комуникацијама („Сл. гласник РС“ бр. 44/2010, 60/2013 – одлука УС, 62/2014 и 95/2018-др.закон)